Grenoble is scho vo de Kejtn und nacha spada vo de Rema bsiedelt gwen und is seit am 4. Joarhundat Bischofssitz. Grenoble is im Joar 879 zum Kenigreich Burgund gschlogn worn und is seitm Joar 1242 Stod. De Universität is 1339 grindt worn. 1349 is Grenoble an Frankreich kema. Im 18. Joarhundert wor de Stod vor oim fia Kunsthandwerk bekannt. De Tischladynastie vo de Hache hod landesweite Bedeitung ghobt. Im Joar 1968 worn da de X. Olympischn Winterspui.